วิเคราะห์ตลาดภาคบ่าย – บล.เอเอสแอล
สรุปทิศทางตลาดภาคเช้า และแนวโน้มการลงทุนภาคบ่าย โดย บล.เอเอสแอล จำกัด
26 ม.ค. 2559

ภาครวมตลาดภาคเช้า
ดัชนี SET ช่วงเช้าปิดลบ 1,266.38 (-1.32 จุด,-0.10%) กรอบ 1,271 – 1,261 มูลค่าการซื้อขาย 13,541.26 ลบ. เรียงลำดับมูลค่าการซื้อขาย ICT ENERG BANK COMM CONMAT FOOD TRANS HELTH PROP ตามลำดับตลาดภูมิภาคปรับลง [Nikkei225 -1.82%][FBMKLCI -0.02%][HSI -1.80%][SSE -2.09%][TAIEX -0.83%] จากความกังวลในราคาน้ำมันที่ร่วงลง และรอดูผลการประชุมของธนาคารกลางสหรัฐและธนาคารกลางญี่ปุ่นวันนี้มีรายงาน ผลผลิตภาคอุตสาหกรรมของสิงคโปร์เดือนธ.ค.หดตัวลง 7.9% เมื่อเทียบเป็นรายปี หดตัวติดต่อเป็นเดือนที่ 11
โดยมีสาเหตุจากการชะลอตัวของผลผลิตสินค้าอิเล็กทรอนิก ปิโตรเคมี และเศรษฐกิจจีน ส่วนธนาคารกลางเกาหลีใต้เปิดเผย GDP ไตรมาส4/58 +0.6% ซึ่งชะลอตัวลงเมื่อเทียบกับไตรมาส3 ที่ขยายตัว 1.3% ส่วนการบริโภคของภาคเอกชนขยายตัวในอัตราที่สูงกว่าในไตรมาสก่อนหน้า
ขณะที่การส่งออกฟื้นตัวขึ้นหลังจากที่อ่อนแรงลงในไตรมาส 3 ช่วยผลักดันเศรษฐกิจเกาหลีใต้ที่พึ่งพาการส่งออกเป็นหลัก ด้านการลงทุนในภาคการก่อสร้างหดตัว -6.1% ใน ไตรมาส4/58 หลังจากที่ +5.0% ใน ไตรมาส3/59 โดยขยายตัว +7.0%ใน ไตรมาส 1และ+1.6%ใน ไตรมาส 2 กระทรวงพาณิชย์ ภาวะการค้าระหว่างประเทศเดือน ธ.ค.58 การส่งออกมีมูลค่า 17,100 ล้านเหรียญสหรัฐฯ ติดลบ 8.73%
ขณะที่มูลค่านำเข้า 15,613 ล้านเหรียญสหรัฐฯ ติดลบ 9.23% ส่งผลให้ดุลการค้าเดือน ธ.ค.58 เกินดุล 1,487 ล้านเหรียญสหรัฐฯดังนั้นปี 58 การส่งออกลดลง 5.78% การนำเข้าลดลง 11.02% ส่งผลให้ดุลการค้าของปี 58 เกินดุล 11,721 ล้านเหรียญสหรัฐฯโดยสาเหตุหลักมาจากเศรษฐกิจโลกยังไม่ฟื้นตัว รวมทั้งราคาน้ำมันที่ลดลงกระทบต่อมูลค่าการส่งออกสินค้าที่เกี่ยวเนื่องกับน้ำมัน อีกทั้งยังกดดันให้สินค้าเกษตรอยู่ในระดับต่ำ แต่ในปี 58 ไทยสามารถกลับมาเกินดุลการค้าได้สูงสุดในรอบกว่า 6 ปี
 
IMPACT (+) AOT CPF TRUE ADVANC SCC KBANK CPN EGCO BH EPG DELTA TMB EA RATCH LH PS DCC
IMPACT (-) PTT BDMS CPALL PTTEP SCB PTTGC KTB IVL BCP BBL IRPC TASCO SPALI HMPRO DTAC BANPU
 
แนวโน้มตลาดและหุ้นที่น่าสนใจ 
ปิดภาคเช้า 1,266.38 (-1.32)
แนวโน้มภาคบ่าย: แกว่งตัวในกรอบแคบ 1,264-1,270
ดัชนีช่วงเช้าพยายามกลับตัวขึ้นไปยืนเหนือ จุดต่ำสุดวานนี้ ที่ 1,267 แต่ยังไม่สามารถยืนได้ พร้อมมีปริมาณการซื้อขายที่ค่อนข้างเบาบาง, ภาคบ่ายคาดแกว่งตัวในกรอบแคบ 1,264-1,270
 
WHA (ราคาปิดภาคเช้า 2.68)
ซื้อเก็งกำไร แนวรับ 2.66 แนวต้าน 2.78
ระยะสั้นการเรียงตัวแท่งเทียนของกลุ่มแท่งเทียนโดจิ ไม่สร้างจุดต่ำกว่าแท่งเทียนก่อนหน้า และ SMA 5 วันที่มีความชันสูงขึ้น แสดงถึงแรงซื้อกลับคืน การปรับตัวมีแนวรับ 2.70-2.66 ไม่ต่ำกว่าลงมามีโอกาสที่จะทดสอบผ่านแนวต้านSMA25วัน 2.78 ขึ้นมาเป็นสัญญาณซื้อ
 
SCC (ราคาปิดภาคเช้า 422)
ซื้อเก็งกำไร แนวรับ 416 แนวต้าน 448
แท่งเทียนโดจิวานนี้ เปิดGAP แสดงถึงแรงขายเมื่อทดสอบแนวรับ 424 ไม่ผ่านยืนอย่างมีนัยสำคัญ ระยะสั้นการปรับตัวมีแนวรับ 416-410 เป็นจุดซื้อเพื่อเล่นรอบตามการเรียงตัวSMA